ריינייר ז'סוס קראבליו

רייניר ז'סוס קראבליו (נולד ב-19 בינואר 2002), ידוע בשם רנייר או רנייר ז'סוס, הוא כדורגלן ברזילאי המשחק בעמדת הקשר ההתקפי בקבוצת ז'ירונה בהשאלה מריאל מדריד.

קריירה

קריירה מוקדמת

נולד בעיר ברזיליה, אביו הוא שחקן הקטרגל לשעבר מאורו ברסיליה, בשנת 2011 הצטרף לאקדמיית הנוער של ווסקו דה גאמה. לאחר מכן עבר לאקדמיות הנוער של בוטפוגו ופלומיננסה, ובשנת 2014 הצטרף לאקדמיה של פלמנגו.

פלמנגו

הופעת הבכורה של רייניר בקבוצה הבוגרת התקיימה ב-31 ביולי 2019 במשחק הגומלין בקופה ליברטדורס מול אמלק באצטדיון המרקנה. במשחק פלמנגו ניצחה 0–2 ועלתה לשלב הבא לאחר שניצחה בפנדלים. הופעת הבכורה שלו בליגה נערכה ב-4 באוגוסט של אותה העונה. ב-9 בנובמבר 2019 חוזהו בפלמנגו הוארך עד ליום 31 באוקטובר 2024 עם סעיף שחרור שנקבע על 35 מיליון אירו.

ריאל מדריד

ב-20 בינואר 2020, הודיעה ריאל מדריד כי המועדון הגיע להסכם עם פלמנגו על העברתו של רייניר, שחתם על חוזה עד יוני 2026. רינייר עבר לקבוצת המילואים של ריאל מדריד. סכום העסקה עמד על כ-30 מיליון אירו. ב-7 במרץ 2020 כבש את שערו הראשון בקבוצה מול קורוקו.

השאלה לבורוסיה דורטמונד

ב-19 באוגוסט 2020, ריאל מדריד הודיעה כי רייניר יושאל לבורוסיה דורטמונד עד ל-30 ביוני 2022. ב-27 בפברואר 2021 כבש את שערו הראשון עבור בורוסיה דורטמונד בניצחון 0–3 נגד ארמיניה בילפלד.

באוגוסט 2022 הושאל לז'ירונה, וכבש שער בכורה בקבוצה ב-9 בספטמבר באותה עונה, בניצחון 1–2 על ריאל ואיאדוליד.

קריירה בינלאומית

רייניר ייצג את נבחרת ברזיל באליפות דרום אמריקה בכדורגל עד גיל 15 בשנת 2017, ושיחק בהרכב במשחקים נגד אקוודור וונצואלה.

ב-7 במרץ 2018, מאמן נבחרת ברזיל בכדורגל עד גיל 17, פאולו ויקטור גומס, הזמין את ריינר לטורניר מונטייגו בצרפת. הוא נבחר להיות קפטן נבחרת ברזיל לאליפות דרום אמריקה בכדורגל עד גיל 17 בשנת 2019 בפרו שם פתח בכל ארבעת המשחקים בשלב הבתים וכבש שלושה שערים.

סטטיסטיקות קריירה

זכיות
פלמנגו
 אליפות ברזיל בכדורגל סרייה א': 2019
 גביע הליברטדורס: 2019

קישורים חיצוניים

כדורגלנים ברזילאים
קשרי כדורגל ברזילאים
ברזיליה: כדורגלנים
כדורגלני פלמנגו
כדורגלני ריאל מדריד
כדורגלני בורוסיה דורטמונד
כדורגלני ז'ירונה
ספורטאים ברזילאים בספרד
ספורטאים ברזילאים בגרמניה
ברזילאים שנולדו ב-2002
אלופים אולימפיים ברזילאים: כדורגל
כדורגלנים ברזילאים באולימפיאדת טוקיו (2020)